kaya nga nararapat na sa mga araw na ito ay magpakaingat tayo sa ating mga kilos. huwag tutulutang makasinag dito ang mga taga ibang lupa, ng ano mang gawang maipupula sa atin. iyang kahinaan ng loob, takot sa mga gawang laban sa katwiran, ay di nararapat kailan man na ipamalas ng isang bayang gaya nito, na naghahangad lumaya. upang ang bayang iya'kaalang alanganan ng iba, ay kailangang ipakita sa lahat nang panahon, na ang kanyang mga anak ay di natutulog sa hangad ng ibang dungisan at idiwara ang kanyang puri'karangalan iyang mahalay na pag aalaala sa sarili na nababagay laang sa mga loob na marurupok ay kinakailangang iwaksi sa mga ganitong pagkakataon; sapagka'ang maling pag aalaalang iyan ay siyang nagdudulot ng karupukan sa puso, siyang nagpapatulog sa dugo, gumugulo sa isip, at nagpapaurong sa kaluluwa upang lumayo at tumalikod sa panganib na dapat sagupain at sugpuin!. naputol ang salita ni gerardo, dahil sa biglang pagkilos ng nalulugmok.